Document ID: 32009D0700

РЕШЕНИЕ НА КОМИСИЯТА
от 10 септември 2009 година
за признаване по принцип на пълнотата на документацията, представена за подробна проверка с оглед на възможното включване на биксафен в приложение I към Директива 91/414/ЕИО на Съвета
(нотифицирано под номер C(2009) 6771)
(текст от значение за ЕИП)
(2009/700/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
като има предвид, че:
(1)
В Директива 91/414/ЕИО се предвижда изготвянето на списък на Общността на активните вещества, разрешени за включване в състава на продукти за растителна защита.
(2)
На 8 октомври 2008 г. Bayer CropScience предостави на органите на Обединеното кралство документация относно активното вещество биксафен със заявление за включването му в приложение I към Директива 91/414/ЕИО.
(3)
Органите на Обединеното кралство уведомиха Комисията, че от предварителното разглеждане на документацията за въпросното активно вещество може да се заключи, че последната отговаря на изискванията по отношение на данните и информацията, посочени в приложение II към Директива 91/414/ЕИО. Може също така да се смята, че представената документация удовлетворява изискванията по отношение на данните и информацията, установени в приложение III към Директива 91/414/ЕИО по отношение на един продукт за растителна защита, съдържащ въпросното активно вещество. В съответствие с член 6, параграф 2 от Директива 91/414/ЕИО впоследствие документацията беше препратена от съответния заявител до Комисията и другите държави-членки, и беше предоставено на Постоянния комитет по хранителната верига и здравето на животните.
(4)
С настоящото решение следва официално да се потвърди на равнище Общност, че документацията като цяло удовлетворява изискванията за данните и информацията, установени в приложение II, и - поне за един продукт за растителна защита, съдържащ разглежданото активно вещество - изискванията, установени в приложение III към Директива 91/414/ЕИО.
(5)
Настоящото решение не засяга правото на Комисията да изисква от заявителя да предостави допълнителни данни или информация с оглед изясняването на определени части от документацията.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засягат разпоредбите на член 6, параграф 4 от Директива 91/414/ЕИО, документацията относно активното вещество, посочено в приложението към настоящото решение, която беше предоставена на Комисията и държавите-членки с цел веществото да бъде включено в приложение I към посочената директива, удовлетворява като цяло изискванията за данните и информацията, установени в приложение II към посочената директива.
Документацията също така удовлетворява изискванията за данните и информацията, установени в приложение III към посочената директива, по отношение на един продукт за растителна защита, съдържащ активното вещество, с оглед на предложените видове употреба.
Член 2
Докладващата държава-членка провежда подробен преглед на посочената в член 1 документация и съобщава на Комисията заключенията си, заедно с препоръка относно включването или невключването в приложение I към Директива 91/414/ЕИО на активното вещество, посочено в член 1, както и всички условия, свързани с включването, възможно най-бързо и в срок най-късно до една година, считано от датата на публикуване на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 10 септември 2009 година.

Labels: 10
20
0
3
6
12